வேலூர் மாவட்ட முதன்மைக் கல்வி அலுவலரின் செயல்முறைகள்,

முன்னிலை : திரு.க. முனுசாமி, M.Sc.,M.A.,B.Ed.,M.Phil.,MBA.,

ந.க.எண்.4557/ஆ2 /2022 நாள் : .12.2022

-----

|  |  |
| --- | --- |
| பொருள் : | பள்ளிக் கல்வி - வேலூர் மாவட்டம் – 2022 -23 ஆம் கல்வியாண்டு உயர்க்கல்விக்கான போட்டித்தேர்வுகள் மற்றும் திறன் தேர்வுகள் – அரசு மற்றும் அரசு நிதியுதவி பெறும் பள்ளிகளில் மேல்நிலைக்கல்வி பயிலும் விருப்பம் உள்ள மாணவர்கள் போட்டி தேர்வுகளை எதிர்கொள்வதற்கு தயார் செய்தல் – வகுப்புகள் நடத்துதல் – தொடர்பாக. |
| பார்வை : | சென்னை-6, தமிழ்நாடு பள்ளிக்கல்வி ஆணையரின் செயல்முறைகள், ந.க.எண்.056940/டபிள்யு4/இ1/2022,  நாள் 03.11.2022 |

-----

பார்வையில் காணும் செயல்முறைகளின்படி, 2022 – 2023 – ஆம் கல்வியாண்டில் வேலூர் மாவட்டம், அரசு மற்றும் அரசு உதவி பெறும் பள்ளிகளில் மேல்நிலைக் கல்வி பயில விருப்பம் உள்ள மாணவர்களுக்கு உயர்கல்வி போட்டித் தேர்வுகளுக்கு தயார் செய்யும் வகையில் பயிற்சி மையங்கள் துவங்கப்பட்டு உள்ளது.

மேற்காண் பயிற்சி மையங்களில் பள்ளிக்கல்வித் துறையினால் அறிவிக்கப்பட்ட பாடத்திட்டத்தின்படி 26.12.2022 முதல் 30.12.2022 வரை

Day-4 to Day-8 பாடத்திட்டத்தின் படியும் பயிற்சி பெறும் மாணவர்களுக்கு பாடத்திட்டம் நடத்தப்பட வேண்டும். மேற்படி பயிற்சி மையத்தில் மாணவர்களுக்கு பயிற்சி அளிக்க உள்ள முதுகலை ஆசிரியர்களை உரிய நேரத்தில் பணியில் இருந்து விடுவிக்குமாறு சம்பந்தப்பட்ட பயிற்சி மைய தலைமையாசிரியர்களுக்கு தெரிவிக்கப்படுகிறது.

1. மேலும் ஒவ்பொரு போட்டித்தேர்வு நடைபெறும் பயிற்சி மையங்களில் தமிழ் வழி மற்றும் ஆங்கில வழி பயிற்சி வகுப்புகள் நடைபெறும் என தெரிவிக்கப்படுகிறது.
2. பயிற்சி மையங்களுக்கு வருகை புரியும் ஒவ்வொரு மாணவ மாணவியரும் பள்ளி சீருடையில் தான் வரவேண்டும் மேலும் இருசக்கர வாகனங்களை பயிற்சி மையத்திற்கு கொண்டு வருவதை முற்றிலும் தவிர்க்க வேண்டும்.
3. அந்தந்த ஒன்றியத்தில் உள்ள மாணவ மாணவிகள் அந்தந்த ஒன்றியத்தில் உள்ள பயிற்சி மையத்தில் மட்டுமே கலந்துக்கெள்ள வேண்டும்.
4. ஒன்றியத்தில் உள்ள அனைத்து பள்ளி தலைமை ஆசிரியர்கள், பயிற்சி மையத் தலைமை ஆசிரியர்களுடன் கலந்து ஆலோசித்து பயிற்சி மையத்தில் எவ்வித புகாருக்கும் இடமின்றி நடத்துமாறு கேட்டுக்கொள்ளப்படுகிறார்கள்,
5. பயிற்சி மையத்திற்கு வருகை புரியும் தலைமை ஆசியிர்கள் தாங்கள் பயிற்சி மையத்திற்கு வருகை புரியும் போது, பயிற்சி நடக்கவிருக்கும் பாடம் சார்ந்த முதுகலை ஆசிரியர்களை உடன் அழைத்து வருமாறு கேட்டுக்கொள்ளப்படுகிறார்கள்.
6. பயிற்சி தொடங்கும் நேரம் முன்னதாகவே மாணவர்கள் பயிற்சி மையத்திற்கு வருகின்ற காரணத்தினால் தலைமை ஆசிரியர்கள் மற்றும் பயிற்சி அளிக்கும் ஆசிரியர்கள் 9.00 மணிக்குள் மையத்திற்கு வருகை புரியுமாறு கேட்டுக்கொள்ளப்படுகிறார்கள்.
7. பயிற்சி மையத் தலைமை ஆசிரியர்கள் பயிற்சி தொடங்கும் நேரம் முதல் பயிற்சி முடியும் நேரம் வரை உடற்கல்வி ஆசிரியர்களுடன் ஒருஙகிணைந்து எவ்வித புகாருக்கும் இடமின்றி பயிற்சியை மேற்கொள்ளுமாறு அனைத்து பயிற்சி மைய தலைமை ஆசிரியர்கள் கேட்டுக்கொள்ளப்படுகிறார்கள்.

மேற்காண் உயர்கல்விக்கான போட்டித்தேர்வில் கலந்த கொள்ள விருப்பம் தெரிவித்துள்ள மாணவர்களை பயிற்சி நடைபெறும் நாட்களில் பயிற்சியில் கலந்து கொள்ள உரிய நடவடிக்கை மேற்கொள்ளுமாறு அரசு மற்றும் அரசு நிதியுதவி பெறும் மேல்நிலைப் பள்ளித் தலைமை ஆசிரியர்களுக்கு தெரிவிக்கப்படுகிறது.

(ஒம்/- க.முனுசாமி)

முதன்மைக் கல்வி அலுவலர், வேலூர்

பெறுநர்

1. அரசு மற்றும் அரசு நிதியுதவி பெறும் மேல்நிலைப் பள்ளித் தலைமையாசிரியர்கள், வேலூர் மாவட்டம்.
2. ஒன்றிய ஒருங்கிணைப்பாளர்கள், வேலூர் மாவட்டம்.

நகல்- மாவட்டக் கல்வி அலுவலர், (இடைநிலைக் கல்வி) வேலூர்.